
ΑΠΟΦΑΣΕΙ Σ 

Αριθ. 45943 (1) 

Συγκρότηση ομάδας Διοίκησης Έργου στο Υπουργείο 
Εσωτερικών, Δημόσιας Διοίκησης και Αποκέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18παρ. 18 του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ107/Α730.5.1997). 

β) Του άρθρου 27 του Ν. 2081/1992 (ΦΕΚ 154 Α') με το 
οποίο προστέθηκε το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'), όπως 
αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
Κρατικών δαπανών και άλλες διατάξεις (ΦΕΚ 38 Α')». 

γ) Το Π.Δ. 315/1999 (ΦΕΚ302 Α') «Περιορισμού του πε¬ 
ριεχομένου καιτου χρόνου ενάρξεως της εφαρμογής του 
κλαδικού λογιστικού σχεδίου Δήμων και Κοινοτήτων (ΟΤΑ 
Α' Βαθμού)». 

2. Την ανάγκη σχεδιασμού, συντονισμού .διοίκησης, 
διαχείρισης, παρακολούθησης, ελέγχου και αξιολόγησης 
των προγραμμάτων και έργων που εκτελούνται στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης για την υλοποίηση των πολιτικών του. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού, η οποία θα καθοριστεί με άλλη απόφαση 
των αρμοδίων Υπουργών, αποφασίζουμε: 

1. Συγκροτούμε Ομάδα Εργασίας για την εφαρμογή του 

Διπλογραφικού Συστήματος στους ΟΤΑ, αποτελούμενη 
από τους: 

α) Κωνσταντίνο Θεοδωρόπουλο, Διευθυντή της Διεύ¬ 
θυνσης Οικονομικών ΟΤΑ. 

β) Κουγιανό Γαβριήλ εκπρόσωπο της ΚΕΔΚΕ. 

γ) Μάμαλη Πέτρο εκπρόσωπο της ΕΕΤΑΑ. 

δ) Καραμπάτσου Σταυρούλα, Προϊστ. του τμήμ. προ¬ 
σωπικού της Δ/νσης Διοίκησης 

ε) Ζαννετόπουλο Ιωάννη, Διευθυντή της Δ/νσης 
Μηχ/σης και Η.Ε.Σ. 

στ) Μπακαβέλου Ευθυμία, Προϊστ .του τμήμ.Διοικητικής 
Μέρυμνας της Δ/νσης Οικονομικού του ΥΠΕΣΔΔΑ. 

ζ) Θεοδοσοπούλου Γεωργία, Ειδικό Σύμβουλο στο 
ΥΠΕΣΔΔΑ.στο Γ ραφείο Υπουργού. 

3. Η Γραμματειακή υποστήριξη της Επιτροπής γίνεται 
από τους: 

α) Κακούρη Νικολέτα, Υπάλληλο κλάδου ΔΕ Διοικ. με 
βαθμό Α' 

β) Καραβίδα Παρασκευή, Υπάλληλο κλάδου ΔΕ Διοικ. 
με βαθμό Α'. 

4. Έργο της ομάδας συνίσταται κυρίως: 

Βελτίωση εφαρμογών λογισμικού Γ ενικής Λογιστικής. 

Συνεργασία με εταιρείες λογισμικού για ενιαίες προδια¬ 
γραφές εφαρμογών. 

Τήρηση της Γ ενικής Λογιστικής - Ολοκλήρωση της Απο- 
γραφής - Σύνταξη Ισολογισμού. 

Σύνταξη μελέτης εφαρμογής για την Αναλυτική Λογι¬ 
στική. 

Εφαρμογή Αναλυτικής Λογιστικής. 

Παρακολούθηση της εφαρμογής ανά Δήμο. 

Δημιουργία Ιστοσελίδας για το Διπλογραφικό Σύστημα. 

5. Η λειτουργία της επιτροπής θα διαρκέσει μέχρι 
31.12.2004 και θα συνεδριάζει 4 φορές το μήνα στην Κ.Υ. 
του ΥΠΕΣΔΔΑ εντός και εκτός ωραρίου. 

6. Για την αμοιβή των μελών της επιτροπής εφαρμόζο¬ 
νται οι διατάξεις της παρ. 18 του άρθρου 18 του Ν. 
2503/1997. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΠΡΟΚ. ΠΑΥΛΟΠΟΥΛΟΣ 
-♦- 

Αριθ. 1071473/877/Α0006 (2) 

Τροποποίηση και συμπλήρωση της υπ’ αριθμ. 1064129/801/ 
Α0006/5.8.2004 (Β' 1255) απόφασης του Υφυπουργού 
Οικονομίας και Οικονομικών «Μεταβίβαση αρμοδιοτή¬ 
των, καθώς και εξουσίας να υπογράφουν «Με εντολή 
Υφυπουργού» στο Γενικό Γραμματέατου Υπουργείου 
Οικονομίας και Οικονομικών, στο Γενικό Γραμματέα 
Πληροφορικών Συστημάτων, στον Ειδικό Γραμματέα 
του Σ.Δ.Ο.Ε, στους Γενικούς Διευθυντές και στους 
Προϊσταμένους Διευθύνσεων, Τμημάτων και Αυτοτε¬ 
λών Γ ραφείων της Κεντρικής Υπηρεσίας και των Ειδι¬ 
κών Αποκεντρωμένων Υπηρεσιών του Υπουργείου Οι¬ 
κονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 25, 28 και 29 του Ν.1 558/1985 «Κυ¬ 
βέρνηση και Κυβερνητικά Όργανα» (Α' 137). 


β) Του άρθρου 81 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α' 101). 

γ) Του Π.Δ. 284/1988 «Οργανισμός του Υπουργείου Οι¬ 
κονομικών (Α' 128), όπως ισχύει. 

δ) Του άρθρου 29Ατου Ν. 1558/1985, όπως προστέθη¬ 
κε με το άρθρο 27του Ν. 2081/1992 (Α' 154) καιαντικατα- 
στάθηκε με το άρθρο 1 παρ. 2α του Ν. 2469/1997 (Α'38). 

2. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

3. Την υπ’ αριθμ. 1086421/2042/0006/30.11.1990 κοινή 
απόφαση των Υπουργών Προεδρίας της Κυβέρνησης και 
Οικονομικών «Εξαίρεση διοικητικών πράξεων ή εγγρά¬ 
φων του Υπουργείου Οικονομικών από τον περιορισμό 
των υπογραφών της παρ. 1 του άρθρου 81 του Ν. 1892/ 
1990» (Β' 756). 

4. Την υπ’ αριθμ. 1064129/801/Α0006/5.8.2004 απόφα¬ 
ση του Υφυπουργού Οικονομίας και Οικονομικών «Μετα¬ 
βίβαση αρμοδιοτήτων, καθώς και εξουσίας να υπογρά¬ 
φουν «Με εντολή Υφυπουργού» στο Γ ενικό Γ ραμματέα 
του Υπουργείου Οικονομίας και Οικονομικών, στο Γενικό 
Γραμματέα Πληροφορικών Συστημάτων, στον Ειδικό 
Γ ραμματέατου Σ.Δ.Ο.Ε., στους Γενικούς Διευθυντές και 
στους Προϊσταμένους Διευθύνσεων, Τμημάτων και Αυτο¬ 
τελών Γ ραφείων της Κεντρικής Υπηρεσίας και των Ειδι¬ 
κών Αποκεντρωμένων Υπηρεσιών του Υπουργείου Οικο¬ 
νομίας και Οικονομικών» (Β' 1255). 

5. Το γεγονός ότι, από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε και συμπληρώνουμε την υπ’ αριθμ. 
1064129/801/Α0006/5.8.2004 (Β' 1255) απόφασή μας, ως 
ακολούθως: 

1. - Στο άρθρο 3 (Στους Γ ενικούς Διευθυντές): 

Οι περιπτώσεις ε'και στ'της παρ. II. 1 καταργούνται 

2. - Στο άρθρο 4 (Στους Προϊσταμένους Διευθύνσεων 
και Αυτοτελών Γ ραφείων της ΚΥ): 

Στην παρ. II.Β προστίθενται περιπτώσεις 23 και 24, ως 
εξής: 

«23. Στον Προϊστάμενο της Διεύθυνσης Επιθεώρησης 
Υπηρεσιών: 

α. Ενέργειες που σχετίζονται με την κατεύθυνση και πα¬ 
ρακολούθηση του έργου των Οικονομικών Επιθεωρητών, 
καθώς καιτην παρακολούθηση του έργου των Υπηρεσιών 
του Υπουργείου. 

β. Έκδοση εντολών για διενέργεια τακτικών ή εκτάκτων 
επιθεωρήσεων, διοικητικών ερευνών, ανακρίσεων και 
ελέγχου δηλώσεων περιουσιακής κατάστασης των υπαλ- 
λήλωντου Υπουργείου. 

24. Στον Προϊστάμενο της Διεύθυνσης Επιθεώρησης 
Δημοσίων Διαχειρίσεων, Νομικών Προσώπων καιΔΕΚΟ: 

α. Ενέργειες που σχετίζονται με την κατεύθυνση και πα¬ 
ρακολούθηση του έργου των Οικονομικών Επιθεωρητών, 
ως προς τον έλεγχο και την επιθεώρηση των Νομικών 
Προσώπων και των ΔΕΚΟ. 

β. Υποβολή εισηγητικών σημειωμάτων σχετικών με τις 
εκθέσεις που υποβάλλονται από Ορκωτούς Λογιστές για 
ελέγχους στα Νομικά Πρόσωπα και στις ΔΕΚΟ. 

γ. Έκδοση εντολών για διενέργεια επιθεωρήσεων, δια¬ 
χειριστικών ελέγχων και ερευνών στις Δημόσιες Διαχειρί¬ 
σεις, Νομικά Πρόσωπα, Κληροδοτήματα και ΔΕΚΟ, κα¬ 
θώς και σε επιχειρήσεις που συνδέονται με συμβάσεις με 

το Δημόσιο ή λαμβάνουν επιχορηγήσεις από την Ευρω¬ 
παϊκή Ένωση ή άλλους διεθνείς οργανισμούς.» 

3. - Στο άρθρο 5 (Στους Προϊσταμένους Τμημάτων και 
μη Αυτοτελών Γραφείων της ΚΥ): 

Στηνπαρ. ΙΙ.Β προστίθεται περίπτωση 15, ως εξής: 

«15. Στους Προϊσταμένους ΤμημάτωντωνΔιευθύνσεων 
Επιθεώρησης Υπηρεσιών και Επιθεώρησης Δημοσίων 
Διαχειρίσεων, Νομικών Προσώπων καιΔΕΚΟ: 

Επεξεργασία των εκθέσεων επιθεώρησης και διαβίβα¬ 
ση τους με τις παρατηρήσεις τους στις Υπηρεσίες που ζή¬ 
τησαν την επιθεώρηση ή έρευνα ή είναι αρμόδιες για τις 
περαιτέρω ενέργειες.» 

4. - Στο άρθρο 6 (Στους Προϊσταμένους Ειδικών Αποκε¬ 
ντρωμένων Υπηρεσιών και ΠροϊσταμένουςτωνΤμημάτων 
τους): 

α) Η υποπερίπτωση α' της περίπτωσης 3 της παρ. II αντι¬ 
καθίσταται, ως εξής: 

«α. Έγκριση μετακίνησης εκτός έδρας των Προϊσταμέ¬ 
νων των Τελωνείων για εκτέλεση υπηρεσίας, εντός των 
ορίων της κατά τόπον αρμοδιότητας κάθε Τελωνειακής 
Περιφέρειας (άρθρο 3 παρ. 1 του Ν. 2685/1999)». 

β) Η υποπερίπτωση στ' της περίπτωσης 9 της παρ. II 
αντικαθίσταται, ως εξής: 

«στ. Έγκριση μετακίνησης εκτός έδρας των Προϊστα¬ 
μένων των ΔΟΥ, των Κτηματικών Υπηρεσιών, του ΕΘΕΚ, 
των ΠΕΚ, και των ΤΕΚ για εκτέλεση υπηρεσίας, εντός των 
ορίων της κατά τόπον αρμοδιότητας κάθε Οικονομικής 
Επιθεώρησης.» 

Κατά τα λοιπά ισχύειη υπ’ αριθμ. 1064129/801/Α0006/ 
5.8.2004 (Β' 1255) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-*- 

Αριθ. Φ.80425/20166/3743 (3) 

Έγκριση Υπερωριακής εργασίας διοικητικού προσωπι¬ 
κού με σχέση εργασίας ιδιωτικού δικαίου του ΙΚΑ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την υπ’ αριθμ. οικ. 2/7093/0022/5.2.2004 απόφαση 
επέκτασης των διατάξεων του Ν. 3205/2003 στο προσω¬ 
πικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρηση Εργασίας της οικείας Νομαρχίας. 

5. Την ανάγκη υπερωριακής απασχόλησης διοικητικού 


προσωπικού με σχέση εργασίας ιδ. δικαίου του ΙΚΑ που 
προκύπτει από το γεγονός ότι το Ίδρυμα διέρχεται περίο¬ 
δο μεταρρύθμισης με εισαγωγή νέων παραμέτρων και 
αρχών σε όλους τους τομείς δραστηριότητας του σε συ¬ 
νάρτηση με τις ευρισκόμενες σε εξέλιξη εφαρμογές του 
Ολοκληρωμένου Πληροφοριακού Συστήματος. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των χιλίων πεντακοσίων 
τριάντα έξι (1.536,00) ευρώ περίπου και θα βαρύνει την 
εγγεγραμμένη πίστωση στον προϋπολογισμό του ΙΚΑ - 
ΕΤΑΜ έτους 2004. 

7. Τις υπ’ αριθμ. 80015/22.4.2004 (ΦΕΚ 598/Β7 
22.4.2004), 80026/9.6.2004 (ΦΕΚ 883/Β/14.6.2004) και 
80045/ 23.8.2004 (ΦΕΚ 1293/Β723.8.2004) αποφάσεις 
ανάθεσης αρμοδιοτήτων στους Υφυπουργούς Απασχό¬ 
λησης και Κοινωνικής Προστασίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για το διοικητικό προσωπικό με σχέση εργασίας 
ιδιωτικού δικαίου του ΙΚΑ - ΕΤΑΜ, για το β' εξάμηνο του 
2004, ως εξής: 

α) Για 1 διοικητικό υπάλληλο από 120 ώρες, που υπηρε¬ 
τεί στο Τοπικό Υποκατάστημα ΙΚΑ - ΕΤΑΜ Αμαλιάδος. 

β) Για 1 διοικητικό υπάλληλο από 60 ώρες, που υπηρε¬ 
τεί στο Περιφερειακό Υποκατάστημα ΙΚΑ - ΕΤΑΜ Πειραιά. 

γ) Για 2 υπαλλήλους προσωπικό καθαριότητας από 25 
ώρες στον καθένα (50 ώρες συνολικά), που υπηρετούν 
στο Τοπικό Υποκατάστημα ΙΚΑ - ΕΤΑΜ Αγ. Νικολάου. 

δ) Για 2 υπαλλήλους προσωπικό καθαριότητας από 60 
ώρες στον καθένα (120 ώρες συνολικά), που υπηρετούν: 

-1 στο Τοπικό Υποκατάστημα ΙΚΑ - ΕΤΑΜ Ζακύνθου, 

-1 στο Τοπικό Υποκατάστημα ΙΚΑ - ΕΤΑΜ Μεσολογγίου. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Ο υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης είναι ο Διευθυντής της κάθε μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ - ΕΤΑΜ και η πραγματοποίησή τους 
διαπιστώνεται με βεβαίωση του οικείου Διευθυντή. 

Η απόφαση αυτή ισχύει 1 μήνα πριντην δημοσίευσή της 
στην Εφημερίδα της Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 1314.21/8/2004 (4) 

Καθορισμός εισφοράς για τη συμμετοχή της Ελλάδος 
στις δαπάνες λειτουργίας της Γραμματείας του Μνη¬ 
μονίου Συνεννόησης για τον έλεγχο των πλοίων από τα 
κράτη των λιμανιών για το έτος 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου πέμπτου του Ν. 1373/1983 
«Περί συμμετοχής της Ελλάδος στις δαπάνες λειτουρ- 

γίας της Γραμματείας του Μνημονίου Συνεννόησης για 
τον έλεγχο των πλοίων στα λιμάνια ΜΟυ (ΦΕΚ 92Α'/ 
9.7.1983). 

β. Το Ν. 3217/2003 ΦΕΚ313Α72003 με τον οποίο ψηφί¬ 
στηκε ο Γ ενικός Προϋπολογισμός του Κράτους 2004. 

γ. Τις διατάξεις του άρθρου 29Ατου Ν. 1558/1985 (Α' 
137) που προστέθηκε με το άρθρο 27του Ν. 2081/1992 (Α' 
154) και τροποποιήθηκε μετηνπαρ. 2α του άρθρου 1 του 
Ν. 2469/1997 (Α' 38). 

δ. Το υπ’ αριθμ. 3243/9.3.2004 έγγραφο του ΥΕΝ/ΔΑΝ- 
Δ με τις συνημμένες σ’ αυτό επιστολές της Γ ραμματείας 
του Μνημονίου από τα οποία προκύπτει το ύψος της ει¬ 
σφοράς της Ελλάδος για το έτος 2004. 

ε. Την υπ’ αριθμ. 14650/ΔΙΔΕ85/17.3.2004 (ΦΕΚ 519Β7 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

στ. Τις διατάξεις του ΠΔ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

ζ. Το γεγονός ότι από τις διατάξεις της απόφασης αυτής 
προκαλείται σε βάρος του Κρατικού Προϋπολογισμού 
δαπάνη ύψους 38.881,86 ευρώ για το τρέχον οικονομικό 
έτος, η οποία θα αντιμετωπισθεί από τις πιστώσεις του 
Προϋπολογισμού του ΥΕΝ (Ειδ.Φορ.41 -110 ΚΑΕ 2616), 
αποφασίζουμε: 

1. Καθορίζουμε την εισφορά για τη συμμετοχή της Ελ¬ 
λάδος στις δαπάνες λειτουργίας της Γ ραμματείας του 
Μνημονίου Συνεννόησης για τον έλεγχο των πλοίων από 
τα κράτη των λιμανιών (ΜΕΜΟΒΑΝϋΨΜ ΟΡ ΨΝϋΕΒ- 
ΒΤΑΝϋΙΝΟ ΟΝ ΡΟΒΤ 5ΤΑΤΕ ΟΟΝΤΒΟΙ) για το έτος 
2004 σε σαράντα οκτώ χιλιάδες διακόσια δέκα εννέα ευ¬ 
ρώ και είκοσι λεπτά (48.219,20) ευρώ μειούμενηςκατάτο 
αναλογούν στην Ελλάδα ποσό εκ εννέα χιλιάδες τριακό¬ 
σια τριάντα επτά ευρώ και τριάντα τέσσερα λεπτά 
(9.337,34) ευρώ λόγω πλεονάσματος από την προηγού¬ 
μενη χρήση. 

2. Η παραπάνω δαπάνη θα βαρύνει την πίστωση του Κω¬ 
δικού φορέα 41/110/2616 «Λοιπές εισφορές σε διεθνείς 
οργανισμούς» του Προϋπολογισμού ΥΕΝ έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Σεπτεμβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

(5) 

Απόκτηση της Ελληνικής Ιθαγένειας της ομογενούς ΕΡ- 
ΜΟΛΙΝΑ ΑΛΕΝΑ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 9479/3.9.2004 απόφαση της Γενικής 
Γ ραμματέως Περιφέρειας Πελοποννήσου, που εκδόθηκε 
σύ μφωνα με τις διατάξεις του άρθρου 1 του Ν. 2790/2000 
(ΦΕΚ 24 τ.Α'/16.2.2000) και όπως τροποποιήθηκε από το 
Ν. 2910/2001 (ΦΕΚ 91 τ.Α'/2.5.2001) «Είσοδος και παρα¬ 
μονή αλλοδαπών στην Ελλάδα, Κτήση της Ελληνικής Ιθα¬ 
γένειας με πολιτογράφηση και άλλες διατάξεις», γίνεται 


δεκτή η από 15.11.2002 αίτηση για απόκτηση της Ελληνι¬ 
κής Ιθαγένειας της ομογενούς ΕΡΜΟΛΙΝΑ ΑΛΕΝΑ του 
ΣΤΑΝΙΣΛΑΒ. 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθ. 9082 (6) 

Συγκρότηση επιτροπής για την απόδειξη της ιδιότητας: 
Αγροτών, νέων αγροτών, νεοεισερχόμενων νέων στον 
αγροτικό τομέα και εργατών γης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπ’ όψιν: 

1. Τον Ν. 2520/1997 «Μέτρα για τους νέους αγρότες 
κ.λπ.». 

2. Την υπ’ αριθμ. 337410/10.7.1998 αρθ. 3 κοινή υπουργι¬ 
κή απόφαση «Λεπτομέρειες εφαρμογήςτου Ν. 2520/1997». 

3. Το υπ’ αριθμ. 12374/24.5.2004 έγγραφο της ΔΟΥ 
Παλλήνης για τον ορισμό εκπροσώπου. 

4. Το υπ’ αριθμ. 1127/9.7.2004 έγγραφο της Ένωσης 
Αγροτικών Συνεταιρισμών Αττικής, για τον ορισμό εκπρο¬ 
σώπου και 

5. Τις ανάγκες της υπηρεσίας μας, αποφασίζουμε: 

Συγκροτούμε επιτροπή, αποτελούμενη από τους: 

1. Κουερίνη Αικατερίνη, Γεωπόνο, του κλάδου ΠΕΙ Γε¬ 
ωπονικού, με βαθμό Α', προϊσταμένη του Τμήματος Γ. 
Εφαρμογών της Δ/νσης Γεωργίας, ως Πρόεδρο, με ανα¬ 
πληρωτή τον Καούρα Ιωάννη, Γεωπόνο, του κλάδου ΠΕΙ 
Γεωπονικού, με βαθμό Α' της ίδιας Δ/νσης. 

2. Ζούτσο Κων/νο, Υποδιευθυντή της ΔΟΥ Παλλήνης, με 
αναπληρωτή την Ανέστη Ευανθία, επόπτρια της ίδιας 
υπηρεσίας. 

3. Ντούνη Γεώργιο, πρόεδρο του Δ.Σ. του Α.Σ. Κορωπί- 
ου, με αναπληρωτή τον Γεωργάκη Σταμάτιο, Αντιπρόε¬ 
δρο του Δ.Σ. του Α.Σ. Κορωπίου. 

Γ ραμματέας της επιτροπής ορίζεται ο Δεσύλλας Νικό¬ 
λαος, μόνιμος υπάλληλος ΔΕ/4 της Δ/νσης Γεωργίας Ανα¬ 
τολικής Αττικής με αναπληρωτή την Κωστάκη Ζωή υπάλ¬ 
ληλο της ίδιας Διεύθυνσης. 

Εισηγήτρια ορίζεται η Μαστρογιάννη Σοφία, γεωπόνος 
της Δ/νσης Γεωργίας του κλάδου ΠΕΙ Γεωπονικού, με 
βαθμό Α', με αναπληρώτριάτης, την Κακιού Ανθή, γεωπό¬ 
νο του κλάδου ΠΕΙ Γεωπονικού με βαθμό Α', της ίδιας 
Δ/νσης. 

Έργο της επιτροπής θα είναι η εξέταση των αιτήσεων 
των ενδιαφερομένων για την απόδειξη της ιδιότητας αυ¬ 
τών ως αγροτών, νέων αγροτών, νεοεισερχόμενων νέων 
στον αγροτικό τομέα και εργατών γης. 

Η θητεία των μελών της επιτροπής είναι διετής. 

Η επιτροπή είναι αμειβόμενη σύμφωνα με την υπ’ αρ. 
337410/10.7.1998 Κ.ΥΑ των υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών και 
Γ εωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 6 Σεπτεμβρίου 2004 
Ο Νομάρχης 
ΛΕΩΝΙΔΑΣ ΚΟΥΡΗΣ 

Αριθ. 4964 (7) 

Συγκρότηση Υπηρεσιακού Συμβουλίου Ν.Α. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη τις διατάξεις: 

• Των άρθρων 9 και 11 παρ. 5 και 7 του Ν. 3260/2004 
(Φ.Ε.Κ. 151 Α'). 

• Τον Οργανισμό Εσωτερικής Υπηρεσίας της Ν.Α. Ευ¬ 
ρυτανίας (Φ.Ε.Κ. 473/τ.Β'/20.6.1996). 

• Της παραγράφου Β4του άρθρου 40 του Ν. 1884/1990 
(ΦΕΚ81 Α'). 

• Του άρθρου 6του Ν. 2839/2000 (ΦΕΚ 196 Α'). 

• Την υπ’ αριθμ. 7431/18.12.2002 απόφαση σύστασης 
του υπηρεσιακού συμβουλίου της Ν.Α. Ευρυτανίας. 

• Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στη Ν.Α. Ευρυτανίας πενταμελές Υπη¬ 
ρεσιακό Συμβούλιο αρμόδιο για όλο το προσωπικό της 
Ν.Α. Ευρυτανίας ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου, με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
από το Νομάρχη από υπαλλήλους που πληρούν τις προϋ¬ 
ποθέσεις να επιλεγούν ως προϊστάμενοι διευθύνσεων 
σύμφωνα με τις διατάξεις του άρθρου 11 του Ν. 3260/ 
2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από το Νομάρχη από υπαλλή¬ 
λους που έχουν επιλεγεί ως προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελώντου υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποιτου προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 3 Σεπτεμβρίου 2004 
Ο Νομάρχης 

ΚΩΝΣΤΑΝΤΙΝΟΣ ΚΟΝΤΟΓΕΩΡΓΟΣ 


Αριθ. οικ. 13895 (8) 

Συγκρότηση Υπηρεσιακού Συμβουλίου της Νομαρχια¬ 
κής Αυτοδιοίκησης Ηρακλείου, Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Των άρθρων 9 και 11 παρ. 5 και 7 του Ν. 3260/2004 
(ΦΕΚ 151 Α') «Ρυθμίσεις του συστήματος προσλήψεων 
και θεμάτων δημόσιας διοίκησης». 

Β) Των άρθρων 36 παρ. 1 και 43 του Π.Δ/τος 410/1998 
«Κώδικας προσωπικού με σύμβαση εργασίας Ιδιωτικού 
Δικαίου του Δημοσίου, των ΟΤΑ και των λοιπών ΝΠΔΔ». 

γ) Του άρθρου 6του Ν. 2839/2000 (ΦΕΚ 196 Α') σύμφω¬ 
να με τις οποίες διασφαλίζεται η συμμετοχή των δύο φύ¬ 
λων στα υπηρεσιακά συμβούλια. 

δ) Του Π.Δ/τος 30/1996 (Φ.Ε.Κ. Α' 21) «Κώδικας Νομαρ¬ 
χιακής Αυτοδιοίκησης». 

ε) Του Οργανισμού Οργάνωσης και Λειτουργίας της 
Νομαρχιακής Αυτοδιοίκησης Ηρακλείου (Φ.Ε.Κ. 1576 Β'). 

2. Την υπ’ αριθμ. 4352/8.4.1999 απόφαση σύστασηςτου 
Υπηρεσιακού Συμβουλίου της Νομαρχιακής Αυτοδιοίκη¬ 
σης Ηρακλείου. (Φ.Ε.Κ. 516/8.5.2001 τ. Β'). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στη Ν.Α. Ηρακλείου πενταμελές Υπη¬ 
ρεσιακό Συμβούλιο αρμόδιο για όλο το προσωπικό της 
Νομαρχιακής Αυτοδιοίκησης ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα της Ν.Α. Ηρακλεί¬ 
ου, με τους αναπληρωτές τους. Ένα τουλάχιστον από τα 
τακτικά μέλη και ένα από τα αναπληρωματικά θα είναι δια¬ 
φορετικού φύλου από τα λοιπά, εφόσον υπηρετεί επαρ¬ 
κής αριθμός υπαλλήλων και έχει τις νόμιμες προϋποθέ¬ 
σεις. 

β. Δύο (2) αιρετούς εκπροσώπους των εργαζομένων με 
βαθμό Α' με τους αναπληρωτές τους. 

2. Τα υπό στοιχείο α' τακτικά μέλη της παρ. 1 ορίζονται 
από το Νομάρχη από υπαλλήλους που πληρούντις προϋ¬ 
ποθέσεις να επιλεγούν ως προϊστάμενοι διευθύνσεων 
σύμφωνα με τις διατάξεις του άρθρου 11 του Ν. 3260/ 
2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από το Νομάρχη από υπαλλή¬ 
λους που έχουν επιλεγεί ως προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου, θα συμμετέχει ωςτακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος της Ν.Α. Ηρακλείου με βαθμό τουλάχιστον Γ, 
αναπληρούμενος από υπάλληλο της Ν.Α. σύμφωνα με τις 
κείμενες διατάξεις. 

6. Η θητεία των μελώντου Υπηρεσιακού Συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ- 

σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σχέ¬ 
ση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Αυγούστου 2004 
Ο Νομάρχης 
ΔΗΜΗΤΡΗΣ Κ. ΣΑΡΡΗΣ 
-♦- 

Αριθ. 10/2643 (9) 

Καθιέρωση υπερωριακής απασχόλησης υπαλλήλων της 
Δ/νσης Εμπορίου της Ν.Α. Καβάλας από 1.8.2004 έως 
31.12.2004. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Π.Δ. 30/1996 Κώδικας Νομαρχιακής 
Αυτοδιοίκησης. 

2. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Καβάλας (ΦΕΚ 1818/Β /2001) 

3. Το άρθρο 3 του Ν. 3103/2003 (ΦΕΚ 23/Α729.1.2003) 
με το οποίο διατίθεται ποσοστό 25% των ετησίων εισπρά¬ 
ξεων από τους ελέγχους Μέτρων και Σταθμών, με κοινή 
απόφαση των Υπουργών Ανάπτυξης και Οικονομίας - Οι¬ 
κονομικών, στις κατά τόπους Υπηρεσίες Εμπορίου των 
Νομαρχιακών Αυτοδιοικήσεων για την αντιμετώπιση των 
εν γένει αναγκών των κλιμακίων ελέγχου. 

4. το άρθρο 8του Π.Δ. 524/1978 «περί κωδικοποιήσεως 
σε ενιαίο κείμενο των ισχυουσών διατάξεων των αναφε- 
ρομένων στην εισαγωγή στην Ελλάδα του Διεθνούς συ¬ 
στήματος Μέτρων και Σταθμών». 

5. Την υπ’ αριθμ. Φ2 - 528/13.5.2004 απόφαση του 
Υπουργού Ανάπτυξης για τον χρόνο διενέργειας του Πε¬ 
ριοδικού Ελέγχου Μέτρων και Σταθμών έτους 2004 από 
1/6 μέχρι 31.12.2004. 

6. Την υπ’ αριθμ. Φ2 - 657/28.5.2004 εγκύκλιο της 
Δ/νσης Μετρολογίας του Υπουργείου Ανάπτυξης για τον 
τρόπο διενέργειας του Περιοδικού ελέγχου Μέτρων και 
Σταθμών έτους 2004. 

7. Το υπ’ αριθμ. Φ2 - 1183/12.10.1994 έγγραφο της 
Δ/νσης Μετρολογίας του Υπουργείου Ανάπτυξης σχετικά 
με τον έλεγχο των βυτιοφόρων μεταφοράς και διανομής 
πετρελαίου θέρμανσης. 

8. Τις υπηρεσιακές ανάγκες που προκύπτουν από την 
εφαρμογή του Ν. 3103/2003 (ΦΕΚ 23/Α729.1.2003), απο¬ 
φασίζουμε: 

1. Εγκρίνουμε για το από 1.8.2004 έως31.12.2004 χρο¬ 
νικό διάστημα την καθιέρωση υπερωριακής εργασίας μέ¬ 
χρι της 22ας βραδινής ώρας για 8 υπαλλήλους της 
Δ/νσης Εμπορίου του Νομαρχιακού Διαμερίσματος Κα¬ 
βάλας. 

2. Έργο των υπαλλήλων που θα εργασθούν υπερωρια- 
κά είναι η διενέργεια αρχικού, περιοδικού και έκτακτου 
ελέγχου Μέτρων και Σταθμών, λοιπών μετρολογικών 
ελέγχων, καθώς και ο έλεγχος των βυτιοφόρων αυτοκινή¬ 
των μεταφοράς και διανομής υγρών καυσίμων για την 
προστασία του καταναλωτικού κοινού από τυχόν καταδο¬ 
λιεύσεις κατά τις παραδόσεις του πετρελαίου θέρμαν- 
σης. 


3. Ώρες μηνιαίας απασχόλησης κατά υπάλληλο μέχρι 
εξήντα (60). 

4. Αριθμός υπαλλήλων που θα ασχοληθούν οκτώ (8). 

5. Η δαπάνη η οποία θα ανέλθει στο ποσό των 8.600,00 
ευρώ θα καλυφθεί από τον λογαριασμό Μέτρων και Σταθ¬ 
μών της Δ/νσης Εμπορίου του Νομαρχιακού Διαμερίσμα¬ 
τος Καβάλας. 

6. Ο Προϊστάμενος της Δ/νσης Εμπορίου του Νομαρ¬ 
χιακού Διαμερίσματος Καβάλας θα βεβαιώσει την πραγ¬ 
ματοποίηση της υπερωριακής απασχόλησης καθώς και 
την εκτέλεση του αντίστοιχου έργου. 

7. Η απόφαση αυτή ισχύει ένα μήνα πριν τη δημοσίευσή 
της στην Εφημερίδατης Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 6 Σεπτεμβρίου 2004 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

- ♦ - 

Αριθ. 12474 (10) 

Διενέργεια εκούσιου Αναδασμού στο αγρόκτημα Γεωρ- 
γικού (τμ. Αμπέλια & Παλαιοτσέφλικο) Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του Νόμου 674/1977 περί αναδασμού 
της γης και μεγεθύνσεως των γεωργικών εκμεταλλεύσε¬ 
ων και άλλων τινών διατάξεων. 

2. Την υπ’ αριθμ. 1654/3.2.2004 απόφασή μας με την 
οποία κηρύχθηκε υπό εκούσιο αναδασμό το αγρόκτημα 
Γεωργικού Νομού Καρδίτσας (τμ. Αμπέλια & Παλαιοτσέ- 
φλικο). 

3. Εισήγηση της Δ/νσης Γεωργικής Ανάπτυξης Καρδί¬ 
τσας, αποφασίζουμε: 

Εγκρίνουμε να γίνει εκούσιος αναδασμός στο αγρόκτη¬ 
μα Γεωργικού Νομού Καρδίτσας (τμ. Αμπέλια & Παλαιο- 
τσέφλικο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 1 Σεπτεμβρίου 2004 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 

- * - 

Αριθ. 2322 (11) 

Καθιέρωση υπερωριακής εργασίας στις Διοικητικές Υπη¬ 
ρεσίες του Δήμου Ζάρακα Ν. Λακωνίας έτους 2004. 

Η ΔΗΜΑΡΧΟΣ ΖΑΡΑΚΑ Ν. ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρ.106 παρ. 2 του Ν. 1188/1981, 
όπως τροποποιήθηκαν και συμπληρώθηκαν με το άρθρο 8 
παρ. 15του Ν. 2307/1995 (ΦΕΚ 113/Α/15.6.1995) καιτο άρ¬ 
θρο 12 παρ. 10 του Ν. 2503/1997 (ΦΕΚ 107/Α7 30.5.1997), 
σύμφωνα με τις οποίες η εξαιρετική ή απρόβλεπτη ή έκτακτη 
υπερωριακή ανάγκη για καθιέρωση υπερωριακής εργασίας, 
διαπιστώνεται με απόφαση του αρμοδίου προς διορισμό ορ¬ 
γάνου με τους όρους και τους περιορισμούς που ισχύουν κά¬ 
θε φορά για τους δημοτικούς υπαλλήλους. 

2. Το άρθρο 16 του Ν. 3205/2003 (ΦΕΚ 297/Α') «περί 
υπερωριακής εργασίας». 

3. Την υπ’ αριθμ. 2/72757/0022/31.12.2003 ερμηνευτική 
εγκύκλιο του Γεν. Λογιστηρίου του Κράτους - Δ/νση 22η 
Μισθολογίου περί παροχής οδηγιών για την εφαρμογή 
των διατάξεων του Ν. 3205/2003. 

4. Το υπ’ αριθμ. οικ. 2/587/0022/8.1.2004 έγγραφο του 

Γεν. Λογιστηρίου του Κράτους - Δ/νση 22η Μισθολογίου 
«περίγνωστοποίησης έκδοσηςτης υπ’ αριθμ. 2/7257/0022/ 
31.12.2003 εγκυκλίου.συναφείς διατάξεις». 

5. Το υπ’ αριθμ. 3672/31.3.2004 έγγραφο της Δ/νσης 
Τοπ. Αυτ/σης & Διοίκησης Ν. Λακωνίας με το οποία μας 
διαβιβάστηκε το υπ’ αριθμ. 2/6283/0022/11.3.2004 έγ¬ 
γραφο του Γ.Λ.Κ. -Δ/νση 22η -ΤμήμαΛ.II. 

6. Το άρθρο 12 παρ. 10 του Ν. 2503/1997 (ΦΕΚ 107/τ. Α') 
και της παραγρ. 7 του άρθρου 25 του Ν. 2738/1999 (ΦΕΚ 
180/τ. Α'). 

7. Τον αριθμό των υπηρετούντων τακτικών υπαλλήλων 
των Διοικητικών Υπηρεσιών του Δήμου Ζάρακα. 

8. Την εγγεγραμμένη πίστωση ποσού 2.200,00 ευρώ 
στον Κ.Α. 05/113.1 του προϋπ/σμού 2004 με τίτλο «Απο¬ 
ζημίωση για υπερωριακή εργασία». 

9. Το γεγονός ότι στην διάρκεια του έτους 2004 επιβάλ- 
λεταιη απασχόληση προσωπικούτων Διοικητικών Υπηρε¬ 
σιών πέραντου κανονικού ωραρίου και ειδικότερα: 

α) εφαρμογή των διατάξεων του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης», 

β) την εξυπηρέτηση των κατοίκων των δημοτικών δια¬ 
μερισμάτων και την τήρηση των πρακτικών συνεδριάσε¬ 
ων των Τοπικών Συμβουλίων κατά τις απογευματινές 
ώρες, 

γ) την παρουσία εργαζομένων στις πολύωρες απογευ¬ 
ματινές και νυχτερινές συνεδριάσεις του Δ.Σ., 

δ) η επίδοση φορολογικών δικογράφων σε κατοίκους 
των δημοτικών διαμερισμάτων, 

ε) η εισαγωγή στοιχείων στα διάφορα ηλεκτρονικά προ¬ 
γράμματα (ύδρευσης, εκλογέων, καταλόγων κ.λπ.), απο¬ 
φασίζουμε: 

1. Καθιερώνουμε υπερωριακή, απογευματινή, ημερών 
εργασία πέραν του κανονικού ωραρίου, για την κάλυψη 
αναγκών λειτουργίας των Διοικητικών Υπηρεσιώντου Δή¬ 
μου Ζάρακα, για το έτος 2004, όπως προέκυψαν από την 
εφαρμογή του Ν. 2539/1997 «Συγκρότηση της Πρωτο¬ 
βάθμιας Τοπικής Αυτοδιοίκησης». 

2. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο μη- 
νιαίως. 

3. ΟιτακτικοίυπάλληλοιΔιοικητικών Υπηρεσιώντου Δή¬ 
μου μας που θα απασχοληθούν υπερωριακά με απογευ¬ 
ματινή εργασία είναι -3- σε σύνολο -4- υπηρετούντων 
υπαλλήλων. 

4. Η σχετική δαπάνη που θα προκληθεί δεν μπορεί να 
υπερβεί την πίστωση που έχει εγγράφει στον προϋπολο¬ 
γισμό της τρέχουσας χρήσης. 

5. Αύξηση των πιστώσεων στην διάρκεια του χρόνου, με 
την ανωτέρω αιτία, δεν επιτρέπεται. 

6. Για την πληρωμή του προσωπικού που θα απασχολεί¬ 
ται, θα συντάσσεται ειδικός πίνακας με το σύνολο των 
ωρών και των ημερών απασχόλησης. Ο πίνακας αυτός θα 
συνοδεύει το χρηματικό ένταλμα πληρωμής της δαπά¬ 
νης. 

7. Η απόφαση αυτή έχει αναδρομική ισχύ ενός μήνα από 


την ημερομηνία δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρειχιά, 1 Ιουλίου 2004 
Η Δήμαρχος 

ΠΑΝΑΓΙΩΤΑ ΠΡΙΦΤΑΚΗ - ΧΑΤΖΗΓΡΗΓΟΡΙΟΥ 
-♦- 

Αριθ.3154 (12) 

Καθιέρωση υπερωριακής εργασίας σε Υπαλλήλους του 
Δήμου Ξηροβουνίου του Νομού Άρτας, από 1.8.2004 - 
31.12.2004. 

Ο ΔΗΜΑΡΧΟΣ ΞΗΡΟΒΟΥΝΙΟΥ ΝΟΜΟΥ ΑΡΤΑΣ 

Έχοντας υπόψη: 

1. Τις διατάξεις του άρθρου 106 παρ. 2 του Ν. 1188/ 
1881, όπως τροποποιήθηκαν και συμπληρώθηκαν με την 
παρ. 15 του άρθρου 8 του Ν. 2307/1997 (ΦΕΚ 113/τ. Α'/ 
15.6.1995) και την παρ. 10 του άρθρου 12 του Ν. 2503/ 
1997 (ΦΕΚ 107/τ. Α'/30.5.1997), σύμφωνα με τις οποίες η 
εξαιρετική ή απρόβλεπτη ή έκτακτη υπηρεσιακή ανάγκη 
για καθιέρωση υπερωριακής εργασίας διαπιστώνεται με 
απόφαση του αρμοδίου για διορισμό οργάνου με τους 
όρους και τους περιορισμούς που ισχύουν κάθε φορά για 
τους δημοσίους υπαλλήλους και με την επιφύλαξη των 
διατάξεων του άρθρου 109τουΝ. 1188/1981. 

2. Το άρθρο ΙδτουΝ. 2470/1997 (ΦΕΚ40/τ. Α'/21.3.1997) 
«Αναμόρφωση Μισθολογίου Προσωπικού Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκε με το άρθρο 15 του Ν. 2592/1998 και τροποποιήθη¬ 
κε με τις διατάξεις του άρθρου 16 του Ν. 3205/2003 (ΦΕΚ 
297Α723.12.2003). 

3. Την υπ’ αριθμ. 2030771/4262/0022/24.4.1997 ερμη¬ 
νευτική (Ν. 2470/1997) εγκύκλιο του Γενικού Λογιστηρί¬ 
ου Του Κράτους. 

4. Την υπ’ αριθμ. 27503/ 3.7.1997) ερμηνευτική (Ν. 
2503/1997) εγκύκλιο του Υπουργείου Εσωτερικών Δημό¬ 
σιας Διοίκησης και Αποκέντρωσης. 

5. Την υπ’ αριθμ. 2022941/2297/ 0022/7.4.1998 ερμη¬ 
νευτική (Ν. 2592/1998) εγκύκλιο του Γενικού Λογιστηρίου 
του Κράτους - Διεύθυνση 22η Μισθολογίου. 

6. Το υπ’ αριθ. 2/72757/0022/31.12.2003 έγγραφο του 
Γ ενικού Λογιστηρίου του Κράτους-Διεύθυνση 22η Μισθο¬ 
λογίου. 

7. Τον αριθμό των υπηρετούντων τακτικών υπαλλήλων 
στο Δήμο Ξηροβουνίου του Νομού Άρτας. 

8. Την εγγεγραμμένη στον υπό εκτέλεση προϋπολογι¬ 
σμό του Δήμου Ξηροβουνίου πίστωση για την υπερωρια- 
κή απασχόληση του προσωπικού και ειδικά στον Κωδικό 
Αριθμό (Κ.Α.) 05-113.1 ευρώ τέσσερις χιλιάδες (4.000,00). 

9. Το γεγονός ότι για την ομαλή και απρόσκοπτη λει¬ 
τουργία των υπηρεσιών του Δήμου Ξηροβουνίου, τόσο 
από έλλειψη προσωπικού όσο και από έκτακτες και επεί¬ 
γουσες ανάγκες στις Διοικητικές - Οικονομικές υπηρε¬ 
σίες, είναι ανάγκη όπως καθιερωθεί υπερωριακή εργασία 
με αμοιβή, πέρα από το κανονικό ωράριο κατά τις απο¬ 
γευματινές ώρες και κατά τις Κυριακές και εξαιρέσιμες 
ημέρες από 1.8.2004 μέχρι 31.12.2004, αποφασίζουμε: 

1. Εγκρίνουμε την καθιέρωση υπερωριακής εργασίας 
με αμοιβή κατά τις απογευματινές ώρες καθώς και νυχτε- 

ρίνες και εξαιρέσιμων ημερών, πέρα από το κανονικό 
ωράριο, για την ομαλή και απρόσκοπτη λειτουργία των 
υπηρεσιών του Δήμου Ξηροβουνίου του Νομού Άρτας, 
τόσο από έλλειψη προσωπικού όσο και από έκτακτες και 
επείγουσες ανάγκες στις Διοικητικές-Οικονομικές υπη¬ 
ρεσίες από 1.8.2004 μέχρι 31.12.2004. 

2. Ειδικότερα θα εργασθούν με αμοιβή, πέρα από το κα¬ 
νονικό ωράριο εργασίας οι υπάλληλοιτωνπαρακάτω κλά¬ 
δων: 

ΚΑΤΗΓΟΡΙΑΣ ΠΕ 

1. Κλάδος ΠΕ 1 άτομα 1 (ένα) 

ΚΑΤΗΓΟΡΙΑΣ ΔΕ 

1. Κλάδος ΔΕ 1 άτομα 2 (δυο) 

3. Η βεβαίωση κατά μήνα των ωρών υπερωριακής ερ¬ 
γασίας των υπαλλήλων θα γίνεται μετά την σχετική πιστο¬ 
ποίηση και έγκριση του Δημάρχου Ξηροβουνίου. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα τις 
Κυβερνήσεως. 

Αμμότοπος, 6 Αυγούστου 2004 
Ο Δήμαρχος 

ΛΕΩΝΙΔΑΣ X. ΤΣΙΑΠΑΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην υπ’ αριθμ. 56/2004 απόφαση του Δημάρχου Ποτα¬ 
μιάς, που δημοσιεύθηκε στο ΦΕΚ 1013/7.7.2004 (τεύχος 
Β'), γίνεται η εξής διόρθωση: Στην κατηγορία ΠΕ εξαλεί¬ 
φεται η παρ. 2 «Μία θέση κλάδου ΠΕ Οικονομικού - Λογι¬ 
στικού» και προστίθεται στην κατηγορία ΤΕ παρ. 3 ως 
εξής: «3. Μία θέση κλάδου ΤΕ17 Διοικητικού - Λογιστικού». 

(Από την Περιφέρεια Θεσσαλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




